``நான் என்ன பண்ணினாலும் அதில் புதுசா என்ன கிரியேட்டிவிட்டி கொண்டுவரலாம்னு பார்ப்பேன். அதுதான் எனக்கான அடையாளமா நினைக்கிறேன். அப்படி யோசித்ததுதான், இந்த சர்ப்ரைஸ் பிஸினஸ். நானும் என் கணவரும் இணைந்து சர்ப்ரைஸ் பிளானிங் நிறுவனத்தை நடத்தறோம். இருவருமே வணிகவியல் பட்டதாரிகள். ஏதோ ஒரு நிறுவனத்துக்கு வேலை செய்யாமல், நமக்கான வேலைவாய்ப்பை நாமே உருவாக்கணும் என்பதுதான் எங்க கொள்கை. அதுக்காக, நிறைய டிஸ்கஸ் பண்ணுவோம். எங்களின் நெருங்கிய நண்பருக்குப் பிறந்தநாள் வந்துச்சு. அவருக்கு வெளியிலிருந்து கிஃப்ட் வாங்கிக்கொடுக்காமல், நாமே ரெடி பண்ணலாம்னு முடிவு செஞ்சோம். அந்த நண்பர் அனிரூத் ரசிகர். அதனால், அனிரூத் பாடல்களை ஒருங்கிணைச்சு, கிட்டார் மியூசிக் வாசிச்சு சர்ப்ரைஸ் கொடுத்தோம். அது அந்த அப்பார்ட்மென்ட்டில் இருந்த பலரையும் ஈர்த்துச்சு. 'எங்களுக்கு வேண்டியவர்களுக்கும் இதேமாதிரி பண்ண முடியுமா?'னு கேட்டாங்க. அட... இதையே பிஸினஸா பண்ணலாமே என்கிற புள்ளி விழுந்தது அங்கேதான்'' எனப் புன்னகையுடன் தொடர்கிறார் பிரியங்கா.